open-index/open-wikipedia-markdown huggingface dataset:
FS Troude (1889)

**Troude** oli Ranskan laivaston vuonna 1889 vesillelaskettu Troude-luokan panssarikansiristeilijä.

## Valmistus

Alus tilattiin 16. elokuuta 1886 Bordeaux'sta Forges et Chantiers de la Girondelta, missä köli laskettiin 27. elokuuta 1886. Alus laskettiin vesille 22. lokakuuta 1888 ja otettiin palvelukseen 15. marraskuuta 1888 siirrettäessä Rochefortiin, missä se otettiin palvelukseen 6. joulukuuta 1888 koeajoja varten. Laivasto otti aluksen palvelukseen 5. helmikuuta 1891.

## Palvelus
Alus lähti 15. helmikuuta 1891 Rochefortista Touloniin Välimeren laivueeseen (). Aluksen kattilat vaihdettiin 1900-1902 Rochefortissa. Se siirrettiin 1. heinäkuuta 1906 Rochefortissa reserviin. Alus poistettiin alusluettelosta 3. heinäkuuta 1907 ja oli 1907-1908 myytävänä Rochefortissa.

## Lähteet
*
*
*

### Viitteet
Johan Walem

**Johan Walem** (s. 1. helmikuuta 1972 Soignies, Belgia) on belgialainen uransa lopettanut jalkapalloilija. Pelipaikaltaan hän oli keskikenttäpelaaja. Peliuransa jälkeen Walem siirtyi valmennustehtäviin. Vuodesta 2012 hän on valmentanut Belgian alle 21-vuotiaiden maajoukkuetta.

Walem pelasi ammattilaisurallaan kahdeksan kautta kotimaansa pääsarjassa edustaen Anderlechtia ja Standard Liègeä sekä kuusi kautta Italiassa. Italian kausistaan hän pelasi neljä Serie A:ssa – kolme Udinesessa ja yhden lainalla Parmassa – ja kaksi Serie B:ssä, jossa hänen seurojaan olivat Torino ja Catania.

Menestystä Walem saavutti lähinnä Anderlechtissa, jossa hän pelasi kuuden kauden ajan. Hän voitti seurassa Belgian-mestaruuden kolme kertaa peräkkäin vuosina 1993–1995 ja kaudella 1993–1994 myös Belgian cupin. Lisäksi Anderlecht sijoittui Walemin aikana kahdesti toiseksi ja kerran neljänneksi. Italiassa Walemin edustama joukkue ylsi parhaimmillaan sarjassa kolmanneksi, mikä tapahtui kaudella 1997–1998 Udinesessa Walemin pelatessa ensimmäistä kauttaan maassa. Hän pelasi kuitenkin tuona kautena vain kaksi sarjaottelua.

Belgian maajoukkueessa Walem pelasi 36 A-maaottelua vuosien 1991–2002 välisenä aikana, tosin vuosina 1993, 1996 ja 1997 hän ei pelannut maaotteluissa. Maaleja Walem teki A-maajoukkueessa kuusi. Hän oli mukana Belgian joukkueessa EM-kisoissa 2000 ja MM-kisoissa 2002.

Walem aloitti valmentajan uransa vuonna 2008 jo pelaajana edustamansa Anderlechtin junioreissa, josta hän vuonna 2010 siirtyi toisen entisen seuransa Udinesen juniorivalmennukseen. Vuonna 2012 Walem nimitettiin Belgian alle 21-vuotiaiden maajoukkueen päävalmentajaksi.

## Lähteet
FS Guichen (1897)

**Guichen** oli 1800-luvun lopulla valmistettu Ranskan laivaston panssarikansiristeilijä ( ja tammikuusta 1897 ), missä pääaseet olivat keulassa perässä kilpien takana ja apuaseet laidoilla. Aluksella oli neljä savuhormia, jotka oli asennettu pareittain, sekä kaksi tappimastoa. Alus luokiteltiin 1. maaliskuuta 1920 kevyeksi risteilijäksi ().

## Valmistus
De Bussyn suunnittelema alus tilattiin 9. lokakuuta 1895 Ateliers et Chantiers de la Loirelta St. Nazairesta, missä köli laskettiin toukokuun lopulla 1896. Alus laskettiin vesille 26. lokakuuta 1897 ja otettiin palvelukseen koeajoja varten 10. lokakuuta 1898. Laivasto otti aluksen palvelukseen 9. maaliskuuta 1900.

## Palvelus
Alus siirrettiin 4.-9. joulukuuta 1898 Saint Nazairesta Touloniin, jossa järjestettiin koeajot tammikuusta 1899 maaliskuuhun 1900. Alus saapui Brestiin 19. maaliskuuta 1900, missä se liitettiin 17. huhtikuuta pohjoiseen laivueeseen (). Alus kuitenkin lähetettiin 23. kesäkuuta Kaukoitään, missä bokserikapina oli alkanut. Alus palasi 17. lokakuuta 1901 Brestiin.

Syyskuussa 1903 alus kuljetti Ranskan presidentti Émile Loubetin viralliselle vierailulle Yhdistyneeseen kuningaskuntaan.

Alus oli 1912-1913 Brestissä laivaston puuseppien ja purjeiden tekijöiden koululaivana. Ensimmäisessä maailmansodassa alus partioi Biskajanlahdella, Englannin kanaalissa ja Välimerellä. Se siirrettiin 1915 3. sulkuviirikköön Syyrian rannikolle. Syyskuussa alus, jonka päällikkönä oli Joseph Brisson, avusti armenialaisten vapaustaistelijoiden evakuoinnissa Musa Daghista aluksen miehistönjäsenen havaittua linnakkeessa olleen Armenian lipun. Aluksella olleet vapaustaistelijat laskettiin maihin Port Saidissa.

Elokuussa 1916 alus varustettiin Brestissä joukkojenkuljetukseen asentamalla pelastuskalustoa ja rakentamalla suojia. Syyskuussa se kuljetti joukkoja, joihin sisältyi venäläisiä ja serbejä, Salonikaan ja edellleen Itekaan, Korfulle ja muualle Välimeren alueelle. Marraskuussa 1916 alus kuljetti *Lutétian* kanssa venäläisiä siirtojoukkoja Salonikaan. Vuonna 1917 alus kuljetti Idän armeijan joukkoja Tarantosta Bizerteen.

Alus lähetettiin 1919 Mustallemerelle liittoutuneiden Venäjän valkoisia tukevassa laivasto-osastossa. Aluksen miehistö nousi 26. toukokuuta 1919 Charles Tillonin johdolla kapinaan, jolla vastustettiin loputtomia joukkojen siirtoja sekä heikkoja olosuhteita. Senegalilaiset sotilaat kukistivat kapinan, mutta alus siirrettiin Brestiin kattiloiden korjaukseen.

Marraskuussa 1920 alus oli Landévennecissä. Alus poistettiin palveluksesta maaliskuussa 1921. Se todettiin 12. marraskuuta 1921 käyttökelvottomaksi ja poistettiin alusluettelosta 29. marraskuuta. Alus myytiin 11. maaliskuuta 1922 Brestissä romutettavaksi M. Bénédicille.

## Lähteet
*
*
*

### Viitteet
Tiris-Zemmour

**Tiris-Zemmour** on hallintoalue eli wilaya Mauritanian pohjoisosassa. Sen hallinnollinen keskus on Zouératen kaupunki. Alueen pinta-ala on noin 253&nbsp;000 kilometriä. Asukkaita on 41&nbsp;100 henkeä (vuonna 2000).

Tiris-Zemmourin alue rajoittuu etelässä Mauritanian Adrarin alueeseen, lännessä Länsi-Saharaan, pohjoisessa Algeriaan ja idässä Maliin. Se on etupäässä asumatonta Saharan autiomaata. Alueeseen kuuluu kolme departementtia: Bir-Moghrein, F’Dérick ja Zouérate.

Alueen kautta kulkee Nouakchottista Algerian Tindoufiin johtava maantie. Sen länsiosassa harjoitetaan paimentolaisuuteen perustuvaa karjanhoitoa. Zouératessa ja F’Dérickissä hyödynnetään suuria rautaesiintymiä. Rautamalmi kuljetetaan rautateitse Atlantin rannikolla sijaitsevaan Nouadhiboun satamaan.

## Lähteet
Marjatta

**Marjatta** on Kalevalan ja suomalaisten kansanrunojen henkilö. Kalevalan loppuruno kertoo Marjatasta, joka paimenessa ollessaan löytää puolukan mättäältä, syö sen ja tulee raskaaksi. Poikalapsi syntyy tallissa, mutta katoaa pian, kunnes löytyy suolta. Suuri tietäjä Väinämöinen tuomitsee isättömän lapsen kuolemaan, mutta tämä nousee puhumaan Väinämöisen tuomiota vastaan. Poika ristitään Karjalan kuninkaaksi. Väinämöinen joutuu lähtemään. 

Kalevalan runo on pääasiassa yhdistelmä kahdesta kansanrunosta: toisaalta Luojan virrestä, toisaalta Väinämöisen tuomiosta. Marjatta eli Neitsyt Maria kuuluu ainoastaan edellisen yhteyteen.

## Lähteet
Baron Waqa

**Baron Divavesi Waqa** (s. 31. joulukuuta 1959) on naurulainen poliitikko ja Naurun tasavallan entinen ja 14. presidentti. Hän on toiminut Naurun presidenttinä vuodesta 2013 lähtien vuoteen 2019 saakka. Vuodesta 2003 parlamentissa ollut Waqa toimi opetusministerinä ennen nykyistä virkaansa. Naurun parlamentti valitsi elokuussa 2019 hänen seuraajakseen Naurun presidenttinä Lionel Aingimean.

Vuonna 2015 Waqaa ja oikeusministeriä syytettiin lahjusten ottamisesta australialaiselta kaivosyhtiöltä.

## Kunnianosoituksia

*  Loistavan jaden ritarikunnan ritari (Taiwan, 2019)

## Lähteet
FS Jurien de la Gravière (1899)

**FS Jurien de la Gravière** oli 1900-luvun alussa valmistettu Ranskan laivaston panssarikansiristeilijä.

## Valmistus
Alus tilattiin Lorientin laivastontelakalta, missä köli laskettiin 15. marraskuuta 1897. Alus laskettiin vesille 26. kesäkuuta 1899 ja otettiin palvelukseen 1903.

## Palvelus
Ensimmäisessä maailmansodassa alus oli Välimerellä partioiden Otrantonsalmessa. Vuonna 1920 alus oli Syyriassa, josta sen vapautti *[[FS Cassard (1896)|Cassard]]*. Alus poistettiin palveluksesta 27. heinäkuuta 1921 ja se romutettiin 1922.

## Lähteet
*

### Viitteet
Rogier van Otterloo

**Rogier van Otterloo** (11. joulukuuta 1941 – 29. tammikuuta 1988) oli alankomaalainen säveltäjä ja kapellimestari. Hän oli kapellimestari Willem van Otterloon vanhin poika. Hän sävelsi tunnusmusiikit useille alankomaalaisille elokuville ja nousi jazzorkesteri Metropole Orkestin johtoon vuonna 1980. Samana vuonna hän toimi myös Alankomaiden isännöimien Eurovision laulukilpailuiden ylikapellimestarina, sekä toimi Alankomaiden kapellimestarina kilpailussa vuosina 1980–1982, 1984 ja 1987.

## Diskografia
* 'Turkkilaisia makeisia' 1973
* 'Visions' 1974
* 'Lets Go To Randstad/Randstad Reflection' 1974
* 'Munich 74' 1974
* 'On The Move' 1976
* 'Moods' 1976
* 'The French Collection' 1976
* 'Heartbeat/Farewell Song' 1976
* 'Soldaat van Oranje' 1977
* 'Tin Pan Alley' 1978
* 'Wereldsuccessen' 1978
* 'Juliana 70' 1979
* 'Grijpstra en de Gier'1979
* 'Collage' 1980
* 'First In The Air' 1984
* 'Silver Selection' 1985
* 'Verzameld Werk' 2005

## Filmografia
* *[[Turkkilaisia makeisia]]* (1973)
* *De vloek van Woestewolf*
* *Help, de dokter verzuipt!* (1974)
* *Keetje Tippel* (1975)
* *Soldaat van Oranje* (1977)
* *Grijpstra & De Gier* (1979)
* *Vrijdag* (1981)
* *Te Gek Om Los te Lopen* (1981)
* *De Vlaschaard* (1983)
* *Op hoop van zegen* (1986)

## Aiheesta muualla
*Viralliset sivut (Hollanniksi)
Halbi

**Halbi** on indoarjalainen kieli, jota puhutaan Intiassa Madhya Pradeshin, Chhattisgarhin, Maharashtran, Odishan ja Andhra Pradeshin osavaltioissa. Se kuuluu indoarjalaisten kielten itäiseen haaraan ja on läheistä sukua bhatrin kielelle. Halbia puhuu äidinkielenä 593&nbsp;000 ihmistä, minkä lisäksi sitä puhuu 200&nbsp;000 ihmistä vieraana kielenä.

Kielitieteilijät George Abraham Grierson ja Sten Konow pitivät halbia 1900-luvun alussa marathin murteena, mutta totesivat samalla sen olevan samankaltainen heidän orijan murteeksi luokittelemansa bhatrin kanssa.

Halbia kirjoitetaan devanagari-kirjaimistolla.

## Lähteet
Andrei Tarsalainen

**Andrei Tarsalainen** (, 28. marraskuuta 1954 Leningrad, Neuvostoliitto – 19. huhtikuuta 2025 Tuusula) oli inkerinsuomalainen kirjailija, kirjallisuudentutkija, toimittaja ja kielenkääntäjä. 

Tarsalainen valmistui Leningradin yliopistosta journalistiikan maisteriksi vuonna 1982. Hän muutti avioliiton kautta Suomeen 1983. Hän kirjoitti suomeksi, venäjäksi ja englanniksi. Vuonna 2005 ilmestyi hänen esikoisteoksensa *Kuunlaaksot – Kirjeitä itärintamalta*. Vuonna 2013 julkaistiin hänen toinen teoksensa *Lapsuuteni sillat – Muistoja lapsuuteni ja nuoruuteni Leningradista*. Hänen kolmas teoksensa runokokoelma *Seitsemäs kukka* ilmestyi keväällä 2017 Reunan kustantamana. Helmikuussa 2025 ilmestyi Tarsalaisen neljäs teos – runokokoelma *Elämänlanka* – Mediapinnan kustantamana. Tarsalainen tutki myös Vladimir Nabokovin esseistiikkaa Helsingin yliopistossa.

Kääntäjänä Tarsalainen osallistui Melbournessa pidettyyn FITin XIV maailmankongressiin ja Vancouverissa pidettyyn FITin XVI maailmankongressiin. Julkaistuista käännöksistään hän sai Kopiosto-apurahat vuosina 1995 ja 2001. 

Tarsalainen kirjoitti kolumneja, novelleja, esseitä ja runoja (Kenwood Press, *[[Keski-Uusimaa (lehti)|Keski-Uusimaa]]*, *Tuusulanjärven viikkouutiset*, *[[Kirjallisuusterapia (lehti)|Kirjallisuusterapia]]*-lehti, Haiku-kirjallisuuslehti, *Kulttuurilehti Elias*). Hän myös suomensi Marina Tsvetajevan, Bulat Okudzhavan, Vladimir Vysotskin, Juri Vizborin ja Juri Kukinin runoja. 

## Teoksia
* Kuunlaaksot – Kirjeitä itärintamalta,  (2005)
* Lapsuuteni sillat – Muistoja lapsuuteni ja nuoruuteni Leningradista,  (2013)
* Seitsemäs kukka,  (2017)
* Elämänlanka,  (2025)

## Lähteet

## Aiheesta muualla
* Interword, auktorisoitu käännöstoimisto
* Lakataan katsomasta ohi
* Marjo Kyllönen: Tulevaisuuden koulu ja johtaminen 
* Viralliset / auktorisoidut kääntäjät
* https://www.proza.ru/avtor/tarsalainen
* https://www.apu.fi/artikkelit/inkerilainen-andrei-tarsalainen-eli-lapsuutensa-tietamatta-sukulaistensa-kovista-kohtaloista
* https://bin.yhdistysavain.fi/1573827/ww8sptK2W7y9vRwA0OZb0b0gPf/Elias%202_2024_syksyn%20lehti%20PDF%20web-tiedostona%20.pmd.pdf
Soignies

**Soignies** on kunta Belgiassa Vallonian alueella Hainaut’n provinssissa. Kunnassa on arviolta 27 257 asukasta (vuonna 2016) ja sen pinta-ala on 110,3 neliökilometriä. 

## Tunnettuja Soigniesissä syntyneitä
* François de Cuvilliés, arkkitehti ja koristesuunnittelija
* Johan Walem, jalkapalloilija ja jalkapallovalmentaja

## Lähteet

## Aiheesta muualla
Heidi Maria Paalanen

**Heidi Maria Paalanen** (o.s. **Hotakainen**, s. 1980) on suomalainen sanoittaja ja säveltäjä.

Hänen teoksiaan ovat muun muassa Jannika B:n esittämät kappaleet ”Seuraavaan elämään” ja ”Onnenpäivä” (säv. & san.) sekä ”Itseni herra” (säv. & san. J. Wirtanen & H. M. Paalanen). Paalasen tekemiä kappaleita ovat levyttäneet lisäksi muun muassa Jesse Kaikuranta, Veeti Kallio, JP Leppäluoto, Antti Paalanen, Robin Packalen, Charlotta Saari, Antti Tuisku, Jontte Valosaari ja Weranta.

Heidi Paalanen on tehnyt yhteistyötä muiden lauluntekijöiden, erityisesti Saara Törmän ja Jonas Olssonin, kanssa.

## Ura
Vuonna 2014 julkaistiin Jannika B:n ”Šiva”-albumi, jonka Paalanen on suurilta osin sanoittanut yhdessä Jannika B:n kanssa.

Vuonna 2017 julkaistiin Emman ”Circle Of Light”-kappale, (san. Aku Rannila, Heidi Maria Paalanen, Jonas Olsson, Saara Törmä) joka osallistui vuoden 2017 Uuden Musiikin Kilpailuun. ”Circle Of Light” sijoittui kilpailussa kolmanneksi.

Vuonna 2026 julkaistiin Antti Paalasen ”Takatukka”-kappale, (san. Antti Paalanen, Heidi Maria Paalanen, Lauri Halavaara, Saara Törmä) joka osallistui vuoden 2026 Uuden Musiikin Kilpailuun. ”Takatukka” sijoittui kilpailussa toiseksi.

## Taustaa
Heidi Maria Paalanen on vaikuttanut laulajana muun muassa yhtyeissä Shimmer (1999–2001) ja Hyvät Hyssykät. Paalanen on kirjoittanut kappaleita aluksi omille yhtyeilleen ja vuodesta 2010 alkaen muille artisteille. Paalanen osallistui Sibelius-Akatemian järjestämään Hittitehdas-koulutukseen vuonna 2009, minkä jälkeen hän on työskennellyt kokopäiväisenä lauluntekijänä. Paalanen myös opettaa musiikintekijöitä Keski-Pohjanmaan konservatoriossa.

Heidi Maria Paalasen työtä ovat tukeneet muun muassa Suomen Kulttuurirahaston (SKR) Keski-Pohjanmaan rahasto sekä Pohjanmaan taidetoimikunta.

## Yksityiselämä
Paalanen on naimisissa harmonikansoittaja Antti Paalasen kanssa. Heidi Paalanen on ollut mukana tekemässä Antti Paalasen kappaleita, muun muassa vuonna 2026 Uuden Musiikin Kilpailuun osallistunutta ”Takatukka”-kappaletta.

## Lähteet

## Aiheesta muualla
* Heidi Maria Paalasen tekemiä kappaleita Fono.fi-äänitetietokannassa
Tiekartta

**Tiekartta** voi tarkoittaa ainakin seuraavia:

*tiekartta, ensisijaisesti tieverkon ja liikenneyhteyksien esittelyyn tarkoitettu kartta
*tiekartta, vuonna 2003 julkaistu rauhansuunnitelma, jonka oli tarkoitus ratkaista Israelin ja Palestiinan välinen konflikti
Aonnaga

**Aonnaga** eli **ao** on yksi Intian Nagalandin osavaltiossa asuvien nagojen puhumista tiibetiläis-burmalaisista kielistä. Sitä puhuu vuoden 2001 väestönlaskennan mukaan äidinkielenään 261&nbsp;000 ihmistä. Pääosa puhujista asuu Nagalandin pohjoisosassa Mokokchungin piirikunnassa ja Assamissa. Kielestä on erotettavissa viisi murretta.

Aonnaga kuuluu ao-kielten ryhmään yhdessä lothannagan, sangtaminnagan ja yimchungrunnagan kanssa.

## Lähteet
Lawrencen piirikunta

**Lawrencen piirikunta** on usean Yhdysvaltojen piirikunnan nimi.

*Lawrencen piirikunta, Alabama
*Lawrencen piirikunta, Arkansas
*Lawrencen piirikunta, Etelä-Dakota
*Lawrencen piirikunta, Illinois
*Lawrencen piirikunta, Indiana
*Lawrencen piirikunta, Kentucky
*Lawrencen piirikunta, Mississippi
*Lawrencen piirikunta, Missouri
*Lawrencen piirikunta, Ohio
*Lawrencen piirikunta, Pennsylvania
*Lawrencen piirikunta, Tennessee
Magnussen

**Magnussen** on sukunimi. Tämä sukunimi on muun muassa seuraavilla seuraavilla henkilöillä:

*James Magnussen (s. 1991), australialainen uimari
*Jan Magnussen (s. 1973), tanskalainen Formula 1-kuljettaja
*Kevin Magnussen (s. 1992), tanskalainen Formula 1-kuljettaja
*Trond Magnussen (s. 1973), norjalainen jääkiekkoilija
*Vidar Magnussen (s. 1977), norjalainen näyttelijä
Stade de l’Épopée

**Stade de l’Épopée** on Calais’n kaupungissa Ranskassa sijaitseva jalkapallostadion, joka toimii Calais RUFC:n kotikenttänä. Vuonna 2008 valmistuneen stadionin on suunnitellut arkkitehtitoimisto Paulin-Mariotti.

Syyskuussa 2014 Stade de l’Épopéella pelattiin Ranskan ja Suomen välinen naisten MM-karsintaottelu.

## Lähteet
*Le Stade de l’Épopée Calais’n kaupungin kotisivut.

### Viitteet
Kesäuniversiadit 2013

**Kesäuniversiadit 2013**, järjestyksessään 27. (XXVII) kesäuniversiadit, järjestettiin Kazanissa, Venäjällä 6.-17. heinäkuuta 2013. Kazan oli pohjoisin kaupunki ikinä, joka sai järjestettäväkseen kesäuniversiadit. Kilpailuissa oli mukana 10 400 opiskelijaurheilijaa 162 eri maasta, joka teki kisoista kaikkien aikojen suurimmat universiadit. Ensimmäistä kertaa myös Kulttuuriuniversiadit olivat mukana, kisojen aikana järjestettiin monia kulttuuritapahtumia. Kisojen mitalitaulukon voitti isäntämaa Venäjä 156 kultamitalillaan ennen Kiinaa (26 kultaa) ja Japania (24).

## Lajit
Kisoissa oli ennätykselliset 27 lajia. Niistä viisi tekivät universiadeissa ensiesiintymisensä. Suluissa tapahtumien määrä lajikohtaisesti.

* vesiurheilu
** uimahypyt (12)
** uinti (42)
** taitouinti (6)
** vesipallo (2)
* yleisurheilu (50)
* sulkapallo (6)
* koripallo (2)
* rantalentopallo (2)
* vyöpaini (19)
* nyrkkeily (10)
* melonta (24)
* šakki (3)
* miekkailu (12)
* maahockey (2)

* jalkapallo (2)
* voimistelu
** telinevoimistelu (14)
** rytminen voimistelu (8)
* judo (18)
* soutu (13)
* rugby-7 (2)
* sambo (18)
* ammunta (34)
* pöytätennis (7)
* tennis (7)
* lentopallo (2)
* painonnosto (15)
* paini (21)

## Lähteet
* http://www.kazan2013.com/en/st_events/medals#/hide/en/-240/Medal/Medals?medalKind=DefaultSports&sport=00
Ryan Cochrane

**Ryan Andrew Cochrane** (s. 29. elokuuta 1988 Victoria, Kanada) on kanadalainen pitkän matkan uimari ja olympia- ja MM-mitalisti. Cochranella on olympiahopea vuoden 2012 kesäolympialaisten 1500 metrin vapaauinnista ja olympiapronssi samalta matkalta eli päämatkaltaan 2008 kesäolympialaisista. Lisäksi hänellä on kahdeksan pitkän radan MM-mitalia, joista neljä on hopeista ja neljä pronssista sekä yksi lyhyen radan MM-kisojen pronssi. Suurvoittoon MM- tai olympiatasolla Cochrane ei ole vielä pystynyt. Hänellä on kuitenkin neljä kultaa Kansainyhteisön kisoista, jotka ovat tulleet 1500 ja 400 metrin vapaauinnista. Cochrane edustaa Island Swimming-seuraa ja on 193 senttimetriä pitkä ja 82 kilogrammaa painava. Hän debytoi aikuisten tasolla vuoden 2006 Kansainyhteisön kisoissa Melbournessa.

## Lähteet
* http://www.fina.org/H2O/index.php?option=com_wrapper&view=wrapper&Itemid=1241 
* http://www.the-sports.org/ryan-cochrane-swimming-spf14575.html
* http://www.swimrankings.net/index.php?page=athleteDetail&athleteId=4030816&athletePage=MEET
AirMax SeaMax

**AirMax SeaMax** on brasilialaisen AirMax Construções Aeronáuticas-yhtiön valmistama ultrakevyt amfibiolentokone.

## Konetyypin suunnittelu
SeaMaxin suunnittelu alkoi 1999, ensimmäisen prototyypin lentäessä ensilentonsa jo seuraavana vuonna. Ensimmäinen tuotantokone lähti tehtaalta 2001. SeaMaxin rakenteessa on käytetty komposiittimateriaaleja metalliosien ohella. Koneessa on kaksipaikkainen vierekkäinistuttava ohjaamo ja hydraulitoiminen kuomu.

## Onnettomuudet

Taipalsaarella lennolle lähdössä ollut SeaMax M-22 (OH-U567) syöksyi järveen Kutveleen kanavan kaakkoispuolella 26. kesäkuuta 2010 lyhyen nousukiidon jälkeen. Koneen 47-vuotias lentäjä selvisi turmasta elossa vakavista vammoista huolimatta. Lentokone tuhoutui onnettomuudessa.

Pirkkalasta lennolle lähtenyt SeaMax M-22 (OH-U526) syöksyi mereen 2. elokuuta 2014 Espoon Haukilahden edustalla. Koneen 38-vuotias lentäjä menehtyi ja lentokone tuhoutui onnettomuudessa.

## Tekniset tiedot

## Lähteet

## Aiheesta muualla
*SeaMaxin Yhdysvaltain maahantuojan sivusto
Kivien kiertokulku

**Kivien kiertokulku** on kivien muuttumista kivilajista toiseen siten, että nämä prosessit muodostavat lopulta kiertokulun. Prosessit tapahtuvat pitkien aikojen kuluessa, ja kokonaisuudessaan kiertokulkuun voi mennä satoja miljoonia vuosia.

Syvällä maan sisällä olevassa vaipassa on sulaa kiviainesta, magmaa. Magma voi kiteytyä maan sisällä tai purkautua tulivuoren purkauksessa maan pinnalle ja kiteytyä maan pinnalla. Magman kiteytyessä syntyy magmakiviä. Maan pinnalla kiviaines on fysikaalisten ja kemiallisten rapauttavien tekijöiden vaikutuksen alaisena. Rapautuneesta aineksesta muodostuu ajan kuluessa sedimenttiä ja lopulta sedimenttikivilajeja. Sedimenttikivet voivat rapautua, mutta joutuessaan laattatektoniikkaan liittyvien voimien vaikutuksen alaiseksi, esimerkiksi mannerten törmätessä ja vuoristojen poimuttuessa ne joutuvat kovien fysikaalisten voimien vaikutuksen alaisiksi, jolloin ne muuntuvat metamorfisiksi kivilajeiksi. Joutuessaan erittäin syvälle maan kuoren sisään esimerkiksi alityönnön vaikutuksesta metamorfiset kivilajit tai sedimenttikivilajit sulavat magmaksi. Kivien kiertokulku voi siis edetä näin, mutta toisaalta se voi tapahtua myös toisin. Kun magmakivet kiteytyvät syvällä maan sisällä tai kun ne joutuvat sinne, ne joutuvat kovan paineen ja kuumuuden vaikutuksen alaisiksi ja ne muuttuvat metamorfisiksi kivilajeiksi. Metamorfiset kivilajit taas voivat sedimentoitua ja muuttua sedimenttikivilajeiksi. Myös kivien kierron tapahtuessa näin päin sedimenttikivet voivat sulaa magmaksi joutuessaan erittäin syvälle maan sisään. Kivien kiertokulku  siis tapahtuu monella tavalla, mutta joka tapauksessa se tapahtuu aina erittäin pitkien aikojen kuluessa.

## Katso myös
* Endogeeniset prosessit
* Eksogeeniset prosessit
* Veden kiertokulku

## Lähteet

## Aiheesta muualla
* Geologia.  Finstone
* Suomen kallioperä.  Geologinen seura
Sid Grauman

**Sidney Patrick Grauman** (17. maaliskuuta 1879 Indianapolis, Indiana &ndash; 5. maaliskuuta 1950 Los Angeles, Kalifornia) oli yhdysvaltalainen esiintyjä, liikemies ja teatterimoguli. Grauman muodosti muun muassa yhden eteläisen Kalifornian yksi tunnistettavimmista maamerkeistä, Grauman’s Chinese Theatren.

Sidney Patrick Grauman syntyi juutalaisten teatterinäyttelijöiden David Graumanin ja Rosa Goldsmithin lapseksi Indianan Indianapoliksessa vuonna 1879. Ennen teatteriuraansa Grauman työskenteli sanomalehtitoimittajana, ja hän oli isänsä mukana Kanadan Dawson Cityssä kultaryntäyksen aikaan. Dawson Citystä Grauman muutti San Franciscoon, missä hänen ensimmäiset teatterinsa sijaitsivat. Graumanilla oli hallussaan pian kuusi teatteria San Franciscon alueella, ja hän pian laajensi toimintansa Los Angelesiin. Los Angelesiin Grauman rakennutti vuonna 1917 Million Dollar Theaterin ja Rialto Theaterin. Vuonna 1922 Grauman rakennutti Grauman’s Egyptian Theatren, ja vuosina 1926&ndash;1927 hän rakennutti tunnetuimman teatterinsa, Grauman’s Chinese Theatren. Grauman oli vuonna 1927 perustamassa Yhdysvaltain elokuva-akatemiaa. Vuonna 1949 Graumanille myönnettiin Oscar-kunniapalkinto hänen elämäntyöstään.

Grauman kuoli sepelvaltimotukoksen aiheuttamaan sydäninfarktiin 70-vuotiaana Los Angelesin Hollywoodissa vuonna 1950. Hänet haudattiin Forest Lawn Memorial Parkin hautausmaalle Kalifornian Glendaleen. Grauman sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 6379 Hollywood Boulevard 8. helmikuuta vuonna 1960.

## Lähteet

## Aiheesta muualla
* 
* Sid Grauman The Los Angeles Timesin sivuilla
Erityistalousalue

**Erityistalousalue** on jonkun maan sisässä oleva talousalue, jonka kauppa- ja talouslait eroavat muusta maasta. 

Erityistalousalueen on tarkoitus on lisätä kaupankäyntiä, investointeja, työpaikkoja sekä luoda tehokasta hallintoa. Yritysten houkuttelemiseksi on erityistalousalueilla yleensä varsin liberaalit kauppa- ja talouslait, kuten verotukseen, kaupankäyntiin, investointeihin, käytäntöihin, pörssiyhtiöihin ja työvoiman säännöstelyyn liittyvät lait. Yrityksille voidaan tarjota verohelpotuksia tai vapautuksia veroista määräajaksi. Erityistalousalueet eroavat maittain kunkin maan lainsäädännön mukaan. Alueet on useissa maissa perustettu maan köyhimpiin osiin, ja tarkoituksena on nostaa seudun elintasoa suhteessa muuhun maahan.

Erityistalousalue voi lisätä maahan kohdistuvia suoria ulkomaisia investointeja. Yrityksille erityistalousalueet voivat tarjota mahdollisuuden valmistaa tuotteita markkinoille kilpailukykyiseen hintaan. Erityistalousalueita on kuitenkin syytetty työntekijöiden oikeuksien polkemisesta.
Capcom’s Gold Medal Challenge ’92

**Capcom’s Gold Medal Challenge ’92** on Capcomin vuonna 1992 julkaisema urheilupeli. Peli julkaistiin Nintendo Entertainment System -pelikonsolille. Peli perustuu löysästi vuonna 1992 järjestettyihin kesäolympialaisiin Barcelonassa.

Euroopassa peli julkaistiin seuraavana vuonna, ja sitä myytiin ainoastaan Skandinavian alueella.

## Lähteet
Bures-sur-Yvette

**Bures-sur-Yvette** on kunta Ranskassa Essonnen departementissa Île-de-Francen alueella.  Se sijaitsee noin 30 kilometriä Pariisista lounaaseen Chevreusen laaksossa (Vallée de Chevreuse). Kunnassa sijaitsevassa instituutissa, Institut des hautes études scientifiques (IHES), työskentelee maailman arvostetuimpia matemaatikkoja.

## Aiheesta muualla

## Lähteet
Massy (Essonne)

**Massy** on kunta Ranskassa Essonnen departementissa Île-de-Francen alueella.  Se sijaitsee noin 20 kilometriä Pariisista lounaaseen. Kunta on kehittynyt nopeasti, ja se on väkiluvultaan kolmanneksi suurin Essonnessa. Yksi syy nopeaan kehitykseen on hyvät kulkuyhteydet. Vuonna 1991 kuntaan valmistui TGV asema.

## Lähteet

## Aiheesta muualla
FS Forbin (1888)

**FS Forbin** oli 1800-luvun lopulla valmistettu Ranskan laivaston Forbin-luokan panssarikansiristeilijä.

## Valmistus

Alus tilattiin Rochefortin laivastontelakalta, missä köli laskettiin toukokuussa 1886. Alus laskettiin vesille 14. tammikuuta 1888 ja otettiin palvelukseen helmikuussa 1889.

## Palvelus
Alus muutettiin hiilenkuljetusalukseksi vuonna 1913.

## Lähteet
*
*

### Viitteet
Maximilian Levy

**Maximilian Levy** (s. 26. kesäkuuta 1987 Berliini) on saksalainen ratapyöräilyn olympiamitalisti. Hänellä on yksi olympiahopea ja kaksi olympiapronssia vuosien 2008 ja 2012 kesäolympialaisista. Levy on myös nelinkertainen maailman- ja kuusinkertainen Euroopan-mestari. MM-hopea- ja pronssimitaleja hänellä on kolme, EM-hopeaa kaksi ja EM-pronssia yksi kappale. Lisäksi hänellä on useita mitaleita nuorten EM- ja MM-kilpailuissa. Sprintteihin erikoistunut Levy on kilpaillut Team Erdgas 2012:n riveissä.

## Lähteet
*Profiili Cycling Archives -sivustolla 
*Profiili The-sports.org -sivustolla
Makro-objektiivi

**Makro-objektiivi** on kameraobjektiivi, joka kykenee projisoimaan pieniä kohteita kameran kennolle lähes luonnollisessa koossa, ja jota käytetään lähikuvauksessa.
Makro-objektiivin suurennosta ilmaistaan *suurennoskertoimella* siten, että 1.0 tarkoittaa kohteen projisoitumista kennolle
luonnollisen kokoisena, ja 0.5 tarkoittaa kohteen projisoitumista puolet luonnollisesta koosta (yhdessä ulottuvuudessa, ja pinta-alan suhteen neljäsosana.)
Suurennuskertoimen merkitys riippuu kennon koosta. Esim. 35 mm:n kamerakennolla varustettujen kameroiden makro-objektiivien suurennuskerroin 0.5
vastaa Micro Four Thirds -järjestelmän suurennuskerrointa 1.0, koska jälkimmäisissä kenno on diagonaaliltaan puolet ja pinta-alaltaan neljäsosa, ja kennon täyttämiseen edellisen osalta vaatii suurempaa suurennoskerrointa. Tämän vuoksi monet makrokuvausta harrastavat keskittyvät mahdollisimman pienikennoisiin kameroihin.

Makro-objektiivien yhteydessä käytetään usein loittorenkaita (extension tube), jotka mahdollistavat objektiivin ja kohteen välisen välimatkan pienentämisen, ja siten suuremmat suurennoskertoimet. Pidempi loittorengas johtaa suurempaan suurennoskertoimeen. Loittorenkaat eivät sisällä optiikkaa. Paremmat loittorenkaat välittävät kameran ja objektiivin välisen sähköisen yhteyden, jota tarvitaan esim. automaattitarkennusta ja valotuksen määräävän aukon ohjaamista varten.
Uridiinitrifosfaatti

**Uridiinitrifosfaatti** eli **UTP** (C9H15N2O15P3) on nukelosiditrifosfaatteihin kuuluva orgaaninen yhdiste. Yhdisteen rakenteessa trifosfaattiryhmä on liittynyt uridiiniin, joka on nukleosidi. Uridiinitrifosfaatti on biologisesti tärkeä molekyyli sokerien aineenvaihdunnassa. 

## Biosynteesi ja biologinen rooli
Uridiinitrifosfaattia eliöt tuottavat UMP-molekyylistä, jonka uridiinimonofosfaattikinaasientsyymi fosforyloi UDP:ksi. UDP muodostaa uridiinitrifosfaattia reagoidessaan jonkin toisen nukleosiditrifosfaatin kanssa nukleosididifosfaattikinaasin toimiessa katalyyttinä.

Uridiinitrifosfaatti reagoi monien sokerifosfaattien kanssa muodostaen johdannaisia, joissa sokerifosfaattiin on liittynyt uridiinidifosfaattiryhmä. Esimerkiksi glykogeenin synteesin yhteydessä glukoosi-1-fosfaatti reagoi UTP:n kanssa UDP-glukoosiksi ja samalla tavoin galaktoosi-1-fosfaatti muodostaa UDP-galaktoosia. Glukuronidaatiossa aktiivinen UDP-glukuronihappo muodostuu glukuronihaposta ja uridiinitrifosfaatista. Sytidiinitrifosfaattia tarvitaan RNA:n biosynteesissä ja sitä muodostuu uridiinitrifosfaatista, ATP:stä ja glutamiinista sytidiinitrifosfaattisyntaasin katalysoimana. Tällöin uridiinitrifosfaatin karbonyyliryhmä korvautuu aminoryhmällä.

## Lähteet

## Aiheesta muualla
*Human Metabolome Database (HMDB): Uridine triphosphate 
*DrugBank: Uridine 5'-Triphosphate 
*Kyoto Encyclopedia of Genes and Genomes (KEGG): Uridine triphosphate 
*ChemBlink: Uridine 5'-(tetrahydrogen triphosphate)
Bam Margera Presents: Where the ♯$&% Is Santa?

**Bam Margera Presents: Where the #$&% Is Santa?** (myös nimellä **Bam Margera Presents: Where the Fuck is Santa?** ) on Warner Brosin vuonna 2008 julkaisema elokuva. Elokuvan päätähtinä ovat Bam Margera, Brandon Novak, Mark The Bagger sekä monet muut lukuisat Bamin perheenjäsenet ja kaverit. Elokuva on jatkoa Margeran MTV-kanavan daredevil- ja komediatyylisille ohjelmille, Viva La Bamille ja Jackassille, poiketen näistä lomateemaisella tavoitteella; nimittäin joulun juhlimisella ja joulupukin etsimisellä. Bam Margera on ilmoittanut Radio Bamin kautta että elokuvalle on kehitteillä jatko-osa.

## Näyttelijät
Kaikki näyttelijät esiintyvät omana itsenään.

## Lähteet
Twelve (elokuva)

**Twelve** on Joel Schumacherin ohjaama rikoselokuva vuodelta 2010. Sen ensi-ilta oli vuoden 2010 Sundance-elokuvafestivaaleilla. Yhtä pääosaa näyttelee räppäri 50 Cent eli Curtis Jackson. Kritiikissä elokuvaan suhtauduttiin kylmästi, ja se jäi myös taloudellisesti pettymykseksi.

## Juoni
Elokuva kertoo tarinan huumeriippuvuudesta, väkivallasta ja seksistä varakkaiden nuorten keskuudessa Manhattanin Upper East Sidella.

## Näyttelijät
21 (elokuva)

**21** on vuonna 2008 ensi-iltansa saanut Robert Luketicin ohjaama draamaelokuva, jonka päätähtinä ovat Jim Sturgess, Kevin Spacey, Laurence Fishburne, Kate Bosworth, Liza Lapira, Jacob Pitts ja Aaron Yoo. Elokuva on saanut inspiraationsa MIT Blackjack Teamin tositarinasta, joka kerrotaan Ben Mezrichin menestyskirjassa ''Bringing Down the House''. Elokuvan laajalti ristiriitaisesta vastaanotosta ja elokuvan näyttelijävalintakiistoista huolimatta *21* oli myyntimenestys ja se oli ensimmäisen sekä toisen viikonlopun ajan Yhdysvaltain ja Kanadan katsotuin elokuva.

## Rooleja

Lähde: 

## Lähteet
Jemen olympialaisissa

**[[Jemen]]** osallistui yhdistyneenä maana ensimmäisiin kesäolympialaisiin vuoden 1992 kisoissa Barcelonassa. Tätä ennen Pohjois- ja Etelä-Jemen olivat ennen maiden vuonna 1990 tapahtunutta yhdistymistä osallistuneet vuoden 1988 olympialaisiin Soulissa, ja Pohjois-Jemen jo vuoden 1984 olympialaisiin Los Angelesissa. Jemen ei ole saavuttanut olympialaisista vielä yhtään mitalia. Se ei ole myöskään osallistunut kertaakaan talviolympialaisiin.

## Osallistumiskerrat yhdistyneenä
Suluissa jemeniläisurheilijoiden määrä.

* (13)
* (4)
* (2)
* (3)
* (5)
* (4)
* (3)

## Lipunkantajat

*1992 - ei kantajaa
*1996 - Abdullah Al-Izani
*2000 - Basheer Al-Khewani
*2004 - Akram Abdullah
*2008 - Mohammed Al-Yafaee
*2012 - Tameem Al-Kubati
*2016 - Zeyad Mater

## Lähteet
Kallithéa

**Kallithéa** (, ”Kaunis näkymä”) voi viitata seuraaviin paikkoihin Kreikassa:

* Kallithéa, kaupunki ja kunta Etelä-Ateenan alueyksikössä Attikan alueella
** Kallithéan metroasema, Ateenan metron asema Attikan Kallithéassa
* Kallithéa, kaupunki Katerínin kunnassa Pierian alueyksikössä Keski-Makedonian alueella
* Kallithéa, Oraiókastron kunnan kunnallisyksikkö ja entinen kunta Thessalonikin alueyksikössä Keski-Makedonian alueella
* Kallithéa, Ródoksen kunnan kunnallisyksikkö ja entinen kunta Etelä-Egean saarten alueella
* Kallithéa, kylä Kassándran kunnassa Chalkidikín alueyksikössä Keski-Makedonian alueella
* Kallithéa, kylä Kreetan saarella Iraklionin kunnassa Iraklionin alueyksikössä
* Kallithéa, kylä Sámoksen saarella Dytikí Sámoksen kunnassa Pohjois-Egean saarten alueella.
Regicide

**Regicide** on Hour of Penancen kuudes studioalbumi, joka julkaistiin 13. toukokuuta 2014.

## Kappaleet
#
#
#
#
#
#
#
#
#
#
#

### Digipakin bonuskappaleet
#
#
#

## Kokoonpano
;Yhtye
* Paolo Pieri – laulu, kitara
* Giulio Moschini – kitara
* Marco Mastrobuono – bassokitara
* James Payne – rummut

;Tuotanto
* Stefano Morabito – äänittäjä, miksaaja, masteroija
* Gyula Havancsák – kansikuva
* Diana Gabrielli – valokuvat
* Fabban – design, layout

## Arvostelut
* Metal Observer: 9/10
* Metal Temple: 8/10

## Lähteet

## Aiheesta muualla
* 
* Regicide discogs.com -sivustolla
Lusofoniset kisat

**Lusofoniset kisat** () ovat noin neljän vuoden välein järjestettävät urheilukilpailut, joihin saavat ottaa osaa portugalia kielenään puhuvien maiden tai alueiden urheilijat. Kisoja hallinnoi ACOLOP, joka on portugalinkielisten maiden olympiakomiteoiden muodostama järjestö. Ensimmäiset kisat käytiin vuonna 2006 Macaossa ja siitä lähtien kisat on käyty vaihtelevalla välillä yleensä 3–5 vuoden välein. Vuodenaikakin on vaihdellut kisakohtaisesti. Lusofoniset kisat ovat samantyyppiset kuin Brittiläisen kansainyhteisön maiden Kansainyhteisön kisat ja frankofonian maiden Frankofoniset kisat.

## Kisat
Ensimmäiset kisat käytiin lokakuussa 2006 Macaossa. Seuraavat kisat käytiin heinäkuussa 2009 Portugalin Lissabonissa ja kolmannet kisat 2014 Intian Goassa. Seuraavat kisat oli tarkoitus käydä vuonna 2017 Maputossa Mosambikissa, mutta kilpailuja ei lopulta järjestetty. Vuoden 2021 kilpailut oli puolestaan tarkoitus järjestää Luandassa Angolassa, mutta toistaiseksi (tilanne 2023) vuoden 2014 kilpailut ovat viimeisimmät kisat, jotka on järjestetty.
* 2006:  Macao
* 2009:  Lissabon, Portugali
* 2014:  Goa, Intia
* *[[2017]]:  [[Maputo]], [[Mosambik]] – ei järjestetty*
* *[[2021]]:  [[Luanda]], [[Angola]] – ei toistaiseksi järjestetty*

## Lajit
Ensimmäisissä kisoissa Macaossa 2006 oli mukana kahdeksan eri lajia. Niistä vain futsal on pudonnut pois. Vuoden 2014 Lusofonisissa kisoissa oli jo kahtatoista eri urheilulajia. Vammaisurheilu on ollut mukana vuodesta 2009 näytöslajina.
* futsal (miehet 2006–2009)
* jalkapallo (miehet 2006–)
* koripallo (2006–)
* lentopallo (2006–)
* rantalentopallo (2006–)
* pöytätennis (2006–)
* taekwondo (miehet: 2006–, naiset: 2009–)
* yleisurheilu (2006–)
* judo (2009–)
* vammaisurheilu (2009–)
* wushu (2014–)

## Osallistujat
Lusofonisiin kisoihin on osallistunut kaiken kaikkiaan 12 ACOLOP:in jäsenmaata. Maiden kaikkien aikojen mitalitaulukkoa johtaa Portugali 175 mitalillaan ennen Brasiliaa (139 mitalia) ja Goan osavaltiota (102).

### Lista osallistujista
*  (2006–)
*  (2006–)
*  (2006–)
*  (2006–)
*  (2009–)
*  (2006–)
*  Goan osavaltio, Intia (2006–)
* , Kiina (2006–)
*  (2006–)
*  (2006–)
*  (2006–)

## Katso myös
* Kansainyhteisön kisat
* Frankofoniset kisat
Valdain keramiikka

**Valdain keramiikka** (, ) on ensimmäisiä Länsi-Venäjällä käyttöön otettuja kivikautisia keramiikan traditioita, joka kuuluu kampakeramiikan keskiseen ryhmään. Sen pioneerikäyttäjiä olivat todennäköisesti mesoliittiset ryhmät, jotka levittäytyivät Valdain ylängön alueelle Ylä-Volgan ja Baltian alueilta. He omaksuivat keraamisen tradition jo noin 5500 eaa. jälkeen, kun sen valmistustaito levisi todennäköisesti Ylä-Volgan kulttuurista Valdain ylängölle. Keramiikan valmistaminen aloitti seudulla uuden kivikautisen kulttuurivaiheen, jota kutsutaan venäläisessä kirjallisuudessa neoliittiseksi ja suomalaisessa kirjallisuudessa subneoliittiseksi kivikaudeksi.

## Keramiikka
Vaikka keramiikan levittäjiksi Valdaille onkin kaksi ehdokasryhmää, josta toiset ovat Serteja-Rudnjan keramiikkaa valmistaneet ryhmät, niin Valdain keramiikka muistuttaa monessa suhteessa eniten Ylä-Volgan keramiikkaa, jota valmistettiin Volgan ja Okan jokilaakson asuinpaikoilla 6200−5000 eaa.. Kummatkin ryhmät olivat toistensa kanssa aina tekemisissä ja juuri Valdain puoleisessa osassa Ylä-Volgan kulttuuria alkoi kehittyä Ljalovon keramiikka, joka sittemmin korvasi sen noin 5000 eaa.. Valdain ja Ylä-Volgan keramiikka muistuttavat toisiaan valmistusmenetelmän, muotoilun ja koristelunsa puolesta. Valdain keramiikan varhaisvaihetta kutsutaan toisinaan *kotšisenski*-tyypin keramiikaksi.

Vaikka Valdain kulttuurin asuinpaikkat sijaitsivat Ylä-Volgan kulttuurin ja Fennoskandian välissä, Valdain keramiikan piirteitä ei siirtynyt pohjoisessa kehittyneisiin Säräisniemen keramiikkaan tai varhaiskampakeramiikkaan. Nämä traditiot hakivat vaikutteita ennemmin Ylä-Volgan kulttuurista.

### Valmistus
Savimassa oli paikallista savea, johon sekoitettiin orgaanista materiaalia. Astioista muotoiltiin suorareunaisia ja pohjastaan suippoja. Myös teräväkärkisiä astian pohjan muotoja esiintyi.

### Koristelu
Astiat koristeltiin kapeilla kampaleimoilla ja kuopilla. Joukkoon vedettiin viiltoja tai piirrettiin viivoja.

## Elinkaari
Juri B. Tšetlin on ehdottanut Keski-Venäjän keramiikan pioneerivaiheen nimeksi "Volga-Okan kulttuuria". Se sisältäisi ne ryhmät, jotka elivät Lovatin, Väinäjoen latvojen, Ylä-Volgan, Valdain ylängön ja Okan alueella ja jotka omaksuivat keramiikan 6000−5500 eaa.. Valdain keramiikan varhaisimmat löydöt sijoittuvat tämän vaiheen loppupuolelle ja vakiintuu noin 5300 eaa.. Tradition keskivaihetta elettiin noin 4600−4200 eaa. ja loppuvaihetta 4200−3500 eaa..

Valdain keramiikkaa valmistettiin pari tuhatta vuotta huolimatta siitä, että monet keramiikan traditiot vaihtuivat sitä ympäröivillä seuduilla. Tämä voitaisiin tulkita merkiksi kulttuurin erityisestä riippumattomuudesta tai eristyneisyydestä naapureista.

## Lähteet
* 

### Viitteet

## Aiheesta muualla
* Answers: Valdai culture
* Sinitsina G. V. & Saitseva G. I.: Кvoprosu о datirovke valdaiskoi kulturi. Drevnosti Severo–Zapadnoi Rossii, 1995, Pietari, Venäjä.
Party-hop

**Party-hop** oli rap-yhtye TCT:n keksimä markkinointinimitys omalle musiikkityylilajilleen, jonka kuvattiin sijoittuvan popin ja hip hopin välimaastoon. Varhaisimmat ja samalla viimeisimmät maininnat musiikkityylilajista ovat vuodelta 2014. Vain kahden kappaleen ilmoitettiin edustaneen musiikkityylilajia: TCT:n Rannalle sekä sitä seurannut saman yhtyeen singlejulkaisu Rammaa. TCT kuvaili genreen sisältyvän hyväntuulista hölmöyttä, häpeilemätöntä hauskanpitoa ja rentoa asennetta.

## Lähteet
Swing Copters

**Swing Copters** on pelikehittäjä Dong Nguyenin kehittämä mobiilipeli, joka julkaistiin 21. elokuuta ladattavaksi Google Playstä ja App Storesta.

Pelissä ideana on lentää otuksella, jolla on kopteri, mahdollisimman korkealle varoen vastaan tulevia palkkeja, joissa heiluu vasaroita. Otus lentää automaattisesti ylöspäin ja pelaaja voi vaihtaa suuntaa näpäyttämällä ruutua.

## Lähteet
Vesa Niemeläinen

**Vesa Pekka Niemeläinen** (29. maaliskuuta 1934 Keitele – 2000 Oulu) oli suomalainen kansakoulunopettaja ja runoilija.

Niemeläisen vanhemmat olivat suutari Nestori Juho Niemeläinen ja Anna Lydia Hänninen. Hän valmistui kansakoulunopettajaksi Itä-Suomen opettajaseminaarista Joensuussa 1957. Niemeläinen kuului Pohjois-Karjalan kirjailijayhdistys Ukrin perustajiin. Työuransa kansakoulun opettajana hän aloitti Suomussalmen Juntusrannassa Kuuselan koululla kansakoulunopettajan virassa, jossa hän avioitui Varpu-Liisa Kelan kanssa. Hänellä oli 2 tytärtä, Ritva ja Marja. Pisimmän pestin Niemeläinen teki Sirola-opiston opettajana vuonna 1964–1984. Eläkevuotensa hän vietti Oulussa ja kuoli vuonna 2000.  

Keiteleellä 1934 syntynyt ja 2000-luvun alussa kuollut runoilija Vesa Niemeläinen oli yksi Ukrin perustajajäsenistä ja ensimmäinen puheenjohtaja 1956–1957. Hän opiskeli Joensuussa Itä-Suomen seminaarissa kansakoulunopettajaksi. Hänen esikoisrunokokoelmansa *Lauluja suvannolta* ilmestyi 1956 Otavalta. 

Olavi Siippaisen teos *Kirjeitä kirjailijatovereille vuosilta 1945–1963* ilmestyi 1975 WSOY:n kustantamana. Kirjassa oleva ensimmäinen kirje Niemeläiselle on elokuulta 1958. Siippainen kommentoi siinä tekeillä olevaa nuorisoromaania, joka sitten ilmestyikin Otavalta 1960 nimellä *Suutarin Pertti*.

Vuoden 1959 elokuussa Siippainen puolestaan opastaa Niemeläistä niin terapeuttisissa jutuissa, kuten hän muotoilee, kuin kirjailijantyössäkin. Miten rauhoittua pitkän päivän päätteeksi, siihen tulee yksinkertainen ohje:

## Teoksia
* *Lauluja Suvannolta* : runoja. Otava 1956
* Runoja kokoomateoksessa *Väliasemalla : runoja ja novelleja* ; toim. Olavi Aaltonen ym. Tammi 1956
* *Suutarin Pertti* : nuorisoromaani. Otava 1960

## Lähteet
* Pohjoiskarjalaisten kirjailijoiden matrikkeli 
* Pohjoissavolaisen kaunokirjallisuuden bibliografia : Vesa Niemeläinen 
* Kirjasampo.fi : Vesa Niemeläinen
Toralinna (Tampere)

**Toralinna** on Tampereella Itsenäisyydenkadun ja Yliopistonkadun kulmauksessa sijaitseva nelikerroksinen, punatiilinen asuinrakennus, joka rakennettiin vuosina 1902–1903 Valtion Rautateiden työntekijöiden vuokra-asunnoiksi. Arkkitehti Bruno Granholmin suunnittelema talo on suojeltu rakennustaiteellisin ja maisemallisin perustein.  

Toralinnassa oli alun perin vuoteen 1942 saakka pihakäymälät. Talossa oli myös asukkaiden yhteinen leivintupa ja sauna.

Myös Helsingin Pasilassa on Bruno Granholmin suunnittelema Toralinna-niminen VR:n entinen asuintalo. Vuonna 2002 VR myi lähes 2 000 omistamaansa vuokra-asuntoa 26 eri paikkakunnalla VVO Asunnot Oy:lle.

## Kirjallisuutta
* Tuuli Kataja ja Kirsti Lehtomäki: *Toralinna 1904–2004: täynnä elämää*. Tampere: Työväen keskusmuseo, 2004. .

## Lähteet
* Toralinna oli 1920-luvulla moderni asunto, Yle uutiset Tampere 19.1.2011
* Sami Suodenjoki: Tullin alue – XVII kaupunginosa (Koskesta voimaa -sivusto)

### Viitteet
Väinö Kainula

**Väinö Olavi Kainula** (5. joulukuuta 1918 Kuortane – 21. lokakuuta 1942 Paimio) oli suomalainen keskimatkojen juoksija.

Väinö Kainulan lyhyen uran parhaaksi kaudeksi jäi 1939, jolloin hän juoksi 800 metrin SM-hopeaa ja oli samalla matkalla B-maaottelussa Suomen edustaja Ruotsia vastaan. Kalevan kisoissa Kainula hävisi talvisodassa kaatuneelle Tauno Peussalle, mutta edeltävässä maaottelussa järjestys oli ollut päinvastainen. Vuoden 1939 aikana hän teki 800 metrin ennätyksensä 1.54,7, joka oli peräti 5,1 sekuntia parempi kuin edeltävän vuoden tulos. Talvisodan jälkeisen kesän Kalevan kisoissa hän oli 800 metrillä neljäs.

Jatkosodan aikana Kainula haavoittui Inkerinmaan Valkeasaaressa astuessaan tammikuussa 1942 miinaan, joka silpoi hänen jalkansa. Kainula siirrettiin Ruotsiin, jossa hänen vasen jalkansa amputoitiin polven alapuolelta. Paluumatkalla Suomeen hän sai vatsatuberkuulosin, johon hän kuoli lokakuussa 1942.

Seuratasolla Kainula edusti Kuortaneen Kuntoa.

## Lähteet
* 
*
Mikko J. Westerberg

**Mikko J. Westerberg** (7. lokakuuta 1932 Tampere – 9. heinäkuuta 2014 Lohja) oli tamperelainen liikemies ja jääkiekkovaikuttaja. Westerberg perusti vuonna 1959 Tilitoimisto K. J. Westerbergin, joka nykyään on alansa suurin Tampereella. Hän oli värikäs persoona, jonka ystäväpiiriin kuuluivat Urpo Lahtinen, Kalevi Keihänen ja Irwin Goodman. 

## Tappara
23. helmikuuta 1970 Westerberg osti Tapparan jääkiekkojoukkueen, joka oli tuolloin lähes konkurssissa. Hän ilmoitti maksavansa pelaajille palkkaa sekä verot. Sen aikainen amatöörisääntö kierrettiin siten, että Tapparan pelaajat siirtyivät Montreal-jääkiekkomailoja valmistavan Montreal-Urheilu Oy:n palvelukseen tuotekehittelijöiksi. Päävalmentajaksi Westerberg palkkasi Kalevi Nummisen. Nummisen valmennusaikana Tappara sai pronssia vuonna 1973, hopeaa vuonna 1974 ja mestaruuden vuonna 1975. Tämän jälkeen Westerberg luopui Tapparasta. 

## Lähteet
Chinle

**Chinle** on kylä Apachen piirikunnassa, Arizonassa, Yhdysvalloissa. Siellä asui vuoden 2010 väestönlaskennassa 4&nbsp;518 asukasta.

## Lähteet
Ranitidiini

**Ranitidiini** on eräs mahahapon eritystä vähentävä lääke. Se on H2-reseptoreja salpaava aine, jota käytetään vatsan liikahappoisuudesta johtuvaan närästykseen.

Lääkettä alkoi valmistaa ensiksi Glaxo Smith Kline -lääkeyhtymä nimellä *Zantac*. Nykyään ranitidiinia on saatavilla useilla eri rinnakkaisilla tuotenimillä.

Syyskuussa 2019 syöpää aiheuttavaa N-nitrosodimetyyliamiinia (NDMA) löydettiin useiden valmistajien ranitidiinituotteista. Tämä johti lääkkeiden markkinoilta vetämiseen muun muassa Suomessa. Huhtikuussa 2020 ranitidiini poistettiin Yhdysvaltojen markkinoilta näiden huolenaiheiden takia.

## Lähteet

## Aiheesta muualla

*http://www.tohtori.fi/laakeopas/haku/vaikuttava-aine:ranitidiini
*Kyoto Encyclopedia of Genes and Genomes (KEGG): Ranitidine
José Mário Vaz

**José Mário Vaz** (s. 10. joulukuuta 1957 Cacheu, Guinea-Bissau) on guineabissaulainen poliitikko, joka toimi 2014–2020 maansa presidenttinä. Vaz sai vuoden 2014 presidentinvaalin toisella kierroksella noin 62 prosenttia äänistä. Hän edustaa maansa suurinta puoluetta, itsenäisyyspuoluetta (Partido Africano da Independência da Guiné e Cabo Verde (PAIGC)).

Vaz on kotoisin Guinea-Bissaun pohjoisosasta. Hän opiskeli ekonomiksi Lissabonissa oppilaitoksessa, jonka nimi on Instituto Superior de Economia e Gestão (ISEG) da Universidade Técnica de Lisboa. Hän on naimisissa ja kolmen lapsen isä.

Ennen presidentiksi valintaansa Vaz oli Bissaun pormestari 2004–2009, ja valtiovarainministerinä Carlos Gomes Júniorin hallituksessa, joka syrjäytettiin sotilasvallankaappauksella vuonna 2012.

Vazin virkakausi alkoi 23. joulukuuta 2014. Hänen kauttansa rampautti pitkä valtataistelu PAIGC-puolueen sisällä. Viiden vuoden aikana maassa oli yli puolenkymmentä pääministeriä eikä parlamentti ollut siksi toimintakykyinen. Ensimmäisenä pääministerinä toimi Domingos Simões Pereira, joka pyrki luomaan hallituksen kaikista parlamentin puolueista. Vaz erotti Pereiran jo seuraavan vuoden elokuussa. Vaz kuului PAIGC:n toisinajattelijoihin, mutta Pereiran puolella oli suurin osa puolueesta. Vaz valitsi seuraavaksi pääministeriksi Baciro Dján, joka ei kuitenkaan pystynyt luomaan hallitusta. Carlos Correia oli osapuolen sovintaehdotus, mutta Vaz erotti tämän toukokuussa 2016.

## Lähteet
Johimbiini

**Johimbiini** on eräs verisuonia laajentava ja sympaattista hermostoa lamauttava eli *adrenolyyttinen* (adrenaliinin vaikutusta estävä) alkaloidi. Sitä on käytetty lääkkeenä, jota on saatu afrikkalaisen puulajin johimbepuun (*Pausinystalia yohimbe*) kuoresta. Johimbiini ei ole enää pitkään ollut aktiivissa lääkityskäytössä Suomessa, sillä sen hoito-ominaisuudet ovat olleet kovin heikosti spesifiset, jopa ennalta arvaamattomat. Johimbiinin korvaajiksi on sittemmin kehitetty joukko muita ja paljon spesifimpiä, vaikutuksiltaan tarkemmin kohdistuvia lääkeaineita.

Johimbiinikloridia on voitu käyttää lääkinnälliseen käyttöön eläimille ihmisten lääkintää pidempään. Esimerkiksi sonneille on voitu antaa kalliinakin pidettyä johimbiinivalmistetta tilapäisiin siitoskyvyn häiriöihin jonkinmoisena piristeenä, ellei muu hoito kuten ruokintavirheiden korjaus ole tuottanut riittävää tehoa. 

## EU:n kielto
Euroopan unioni on kieltänyt ainetta sisältävät valmisteet. Kanadan terveysviraston mukaan aineen käytöllä voi olla vakavia seurauksia varsinkin niille, joilla on korkea verenpaine tai sydän-, munuais- tai maksasairaus. Kaikissa valmisteissa ei ole ollut tuoteselostetta, mutta niissä joissa on ollut, tutkimuksen mukaan sen pitoisuudet ovat poikenneet merkittävästi ilmoitettuista pitoisuuksista molempiin suuntiin. Monissa maissa se on yhä sallittu, mutta EU:n kiellon jälkeen tulli estää maahantuonnin.

## Lähteet
*Vartiainen, Ilmari: *Lääkeaineoppi (Farmakologia)*, 7. uusittu painos, SHKS/WSOY, Helsinki, 1960.

### Viitteet

## Aiheesta muualla
*Human Metabolome Database (HMDB): Yohimbine 
*Kyoto Encyclopedia of Genes and Genomes (KEGG):  Yohimbine 
*ChemBlink: Yohimbine